Sheshi i Mëllezës

Vend i shenjtë besëlashtë në Labëri, në Sheshin e Mëllezës afër Lumit të Vlorë.

Mëlleza ishte një dru shekullor i shenjtë, "Mëlleza e Mirë", vend i paprekshëm ku pushonin udhëtarët dhe bagëtia gjatë kalimit në atë rrugë për në bjeshkë. Në pranverë, gjatë kalimit për në male barinjtë me bagëti, ndaleshin në Sheshin e Mëllezës dhe blatonin një, dy, tri e më shumë bagëti, natyrisht disa barinj së bashku. Mishin e therrur e piqnin. Gjithë kokat e bagëtive i vendosnin në një zgor të Mëllezës dhe atje nuk i prekte më njeri. Mishin e blatëve e hanin bashkërisht të gjithë njerëzit që shoqëronin tufat e bagëtive. Një njeri nga ajo krahinë, hypi në Mëllezë, mori e hëngri kokat e bagëtive të blatuara, por në çast ai ra i vdekur në tokë.